A logisztikai koncepciók ígéretes megoldásából a gyakorlatban is jól használható alapelemmé vált az RFID technológián alapuló azonosítás. A technológia fejlődését figyelemmel kísérve az Antra ID 2010 óta foglalkozik RFID eszközöket alkalmazó logisztikai, gyártásközeli koncepciók kidolgozásában, azok tényleges kivitelezésében. Tevékenységünk során alapvetően az UHF RFID megoldásokra koncentrálunk, ezen belül is a zárt logisztikai koncepciók létjogosultságában hiszünk.
RFID rendszerben a tagek hordozzák magukban az információt (az elektronikusan tárolt adatokat).
Mérete, fizikai kialakítása, RF (Rádió Frekvencia) tulajdonságai (frekvencia tartomány, olvasási távolság, chip, memória, anyagkompatibilitás …), környezeti jellemzői alapján számos RFID tag létezik. A frekvencia tartományok szerint megkülönböztetünk alacsony (LF), magas (HF), ultramagas (UHF) és szuper magas (SHF) frekvenciát. A felhasználási terület határozza meg leginkább, hogy milyen RFID taget célszerű választani.
A logisztikai és ipari projektjeink során leginkább az UHF RFID tagek használatában szereztünk széleskörű tapasztalatot. Termékpalettánkon megtalálható mind az aktív, szemipasszív, és passzív RFID tag-ek széles választéka az egyszerű, nyomtatható papír alapútól kezdődően a speciális, különleges mechanikai igényeket is kielégítő összetett felépítésű, kemény borítású RFID tagekig.
Számos telepítésünk során szerzett gyakorlati tapasztalataink, valamint folyamatosan képzett szakértő kollégáink lehetővé teszik, hogy mindenkor az adott projekthez illeszkedő legjobb technikai megoldást tudjuk kialakítani a lehető legjobb ár-érték arány maximális figyelembevételével.
Az RFID tagek bekerülési költségei igaz magasabbak, mint a vonalkódos címkéké, de egyben több információ tárolására, feldolgozására alkalmasak.
Beszállító partnereink között megtalálhatóak mind európai szinten, mind globálisan a kiemelkedő gyártási tapasztalattal és minőséggel rendelkező RFID tag gyártók, mint például Alien Technology, CAEN RFID, Confidex, Omni ID, Schreiner ProTech, SIVA IoT, The Tag Factory, Xerafy …. Biztosítani tudjuk a raktár logisztika, termelés nyomon követés, álló- és készletleltár által támasztott igények kiszolgálását biztosító RFID eszközök (antennák, mobil terminálok, nyomtatók, illetve RFID tag-ek) szállítását.
RFID megoldásokkal kapcsolatos igényeikkel bátran forduljanak hozzánk, kollégáink készséggel állnak rendelkezésükre.